**Agónia**

Úbohé telo na dlážke izby,

schúlená do klbka, tvár v daždi.

Slzy nielen na tvári,

hlava uložená na dlani.

Stratená v cudzom tele,

skúšaná osudom a Bohom.

Prosím, netráp tú ženu v cele,

pusti ju von za svetom.

Za takým, kde nebude podraz a žiaľ,

kde nemusí sa báť chýb a právd.

Tam, kde spozná, kto je to priateľ

a nie vrah života.

Tam, kde oblak letí a

po daždi svieti obloha.

Prosím, netráp tú ženu,

čo tak veľmi chcela milovať.

Dopraj jej tú nehu,

ktorú všetkým chcela darovať.

**Pravda**

Tak mizivá a dvojtvárna. S príchuťou trpkosti.

Stretávaš sa s ňou denno-denne. Dostáva sa ti do kostí.

Tak strašne odvážna. Pripravená žať úspech.

Tak veľmi detinská. Čaká ju výsmech.

V dnešnej dobre sa už na ňu nehrá.

Nehrá sa podľa jej pravidiel.

Svet ňou ľahko vybabre.

Stráca kontrolu svojich plavidiel.

Tak veľmi bolí počuť ju. A aj tak, o to stojíš.

Tak veľmi chceš ju zamlčať. Tak strašne sa jej bojíš.

Jej presnosť je priam desivá. Vie, kde je tá správna slabina.

Udrie, ani sa nespýta. Najskôr do očí potom do srdca.

Stvorená bola pre krásu a čistotu.

Ale Noe, ju zrejme nezobral na archu.

Potopa ju zničila. Zmyla tú nevinnosť.

Diabol ju poznačil. Spravil z nej ohybnosť.

Teraz ju môžeme vidieť v rôznom tvare.

Rôzny uhol zviera, mení intenzitu svetla.

Slúži na prebudenie tela. Očistenie ducha.

Prv, keď sa zabodne. Cítiš sa hrozne.

Neskôr však zistíš, že nie sú to ostne.

Tie ostne pravdy, čo tvoje telo ťažia.

Ale to klamstvo, čo dušu zvádza.

Pochopíš, že Noe na pravdu nezabudol.

Že diabol, ju vodou nepomiatol.

To ľudia!

Túžba po dokonalosti, ich ovládla.

Chcú byť neomylní a tak si ju prikrášlia.

Ona však vyjde najavo.

Veď má to v krvi. Byť vždy a všade.

Prešla si mnohým. Kde kto ňou klame.

Ani ja nie som iná. No ona je pán.

Keď príde čas. Vždy karty na stôl dám.

**Rozchod**

Nevrav mi, že ľúbiť smiem len raz,

že keď si tu, neskriví sa mi ani vlas.

Nehovor stále dookola, že som tvoja jediná.

Dobre viem, že tvoja duša v mojej už nebýva.

Veríš na dobrých ľudí, na pravú lásku.

A že sen vonia a nežnú facku.

Si jednou nohou dospelý a druhou stále dieťa.

No mne to lahodí, nechám ťa lietať.

Všetko raz prebolí. Tak strácam teba.

Stretla som anjela. Čo čaká teba?

So slzami. Bez nich.

Prestávame sa väzniť.