Petra Vrablicová

Gymnázium Malacky

III. A

**,,Básne“**

**XXX**

V pavučinke na zábradlí

nad železničnými koľajami,

ktoré pomýlil si tulák ľudskej rasy

s dráhami plaveckého bazéna v Olympii,

skočiac výškový rekord sveta

- len do opačnej strany.

V miestnosti, kde ťahá viac na rozum než kríže,

s nádobou na piesok,

kde uzamkli chudáka-

- zlatú rybku už hore bruchom

bez nároku na náhradu

ešte neojazdených ľudských želaní

pre motokáry s prázdnou nádržou.

Vo vnútri ceruzky pre farebné náplne

tohto cirkusu nad hlavami,

kde malá potvorka bez jedinej nohy navyše

brzdí dávkovanie pre papier s výčitkami.

Rovnako na predmestí, kde aj béžové kožuchy

trochu nadmieru vypĺznutých chrtov...

Dávno už utopistické meranie energie

nuansí interného elementu

nemá takú výpovednú hodnotu,

takže ďalej v kuloári zelenkavých tvárí

života po záruke, predĺženej o tri predošlé,

a tiež modrého pijaku, ktorému

pri pôrode i náplň do lona matky nezapadla,

presne tu sú toalety pre dievčatá.

Muž.

**XXX**

v tichu prázdnej noci

pod oblakmi z opadaného lístia

sama túla sa sporo odetá múza.

Hľadá niekoho, kto ovládne

jej dávno zabudnutý hobojový ošiaľ.

Veď netreba jej viac sporý ochranný štít.

Už je tu, dávny dróv z podsvetia ľudských snov.

Čuj jeho kroky, slepá, spanilá,

viac neuzrieš svetlo líšiace sa od jeho očí,

oceľová azúr vkĺzne ti do srdca,

bubon jeho dychu

ovláda dážď sĺz tvojich bratov,

fauni neprišli sa rozlúčiť,

strach skrížil im rohy na prsiach...

Dcéra zelených lúk neopusti môj tieň,

prosím, neodchádzaj vždy a znova,

páliť bude chladná zem!

Zemný elf zničí tvoj priesvitný plášť,

aby posvietil sestrám

na sporý ochtonský snár...

Už bozkáva tvoje pery, bradu i bok..

Podľahla si,

viac neponúknem ti svoju ochrannú moc.

Plášť kože skĺzol z teba a on si ho vzal,

viac nepotrebnú...

ťa do rúk tmy...

ticho odovzdal.